Kirjapajan tuotanto – Kevät 2017

Lisätietoja:

Viestintäpäällikkö

Marja-Liisa Saraste, 09 6877 4568

marja-liisa.saraste@kirjapaja.fi

Arvostelukappalepyynnöt:

minna.vatja@kirjapaja.fi

**Yhteiskunta, kulttuuri, filosofia**

***Olemmeko kahden rintaman kansakunta?***

**RISTO LINDSTEDT JA EERO OJANEN**

**1918**

**Matkoja muistin rintamilla**

*”Kuitenkin olen ’värini’ valinnut jo nöösipoikana ja sellaisena se on pysynyt. Mihin minä tarvitsen sitä? En vihaamiseen, en kunniaan, en historian oppimiseen. Mistä tulee tämä historiallinen riivaus, niin minuun kuin moneen muuhunkin?”*

Vuoden 1918 sisällissota jakoi suomalaiset kahteen leiriin. Sodan jäljet ovat näkyneet pitkään yhteiskunnassamme, ja vuoden 1918 tapahtumat on tavattu muistaa pitkälti kahden erilaisen rintaman kautta. Pitkään aikaan suomalaiset eivät mahtuneet samaan kertomukseen.

Risto Lindstedt ja Eero Ojanen kulkevat keskusteluteoksessaan vuoden 1918 maisemissa. He pohtivat tästä päivästä käsin kansallisen muistin luonnetta ja etsivät syitä yhteisen kertomuksen hataruuteen. Miksi vuoden 1918 jakolinjat ovat olleet yhteiskunnassamme niin vahvoja, entä mikä on muistin rintamien ja kansakuntamme tilanne tänään? Onko yhteiselle kertomukselle vihdoin tilaa vai ovatko jakolinjat nyky-yhteiskunnassa voimistuneet?

**Tekijä**

**Risto Lindstedt** on Suomen Kuvalehdestä eläkkeelle jäänyt vapaa kirjoittaja. **Eero Ojanen** on filosofian tohtori, vapaa kirjoittaja ja filosofi. He ovat molemmat kirjoittaneet useita teoksia.

**Tekniset tiedot**

Kannen tekijä Satu Kontinen

Koko 135 x 210 mm

Noin 160 s.

ISBN 978-952-288-645-3

Kl 92 SUOMEN HISTORIA

Ennakkohinta sid. 32,90 e

Arvioitu ilmestymisaika: helmikuu 2017

***Lippu salkoon, 100-vuotias Suomi!***

**PEKKA HAAVISTO**

**Lipunnosto**

**ja räätälin viisaus**

*Fredrika Runeberg oli käytännön ihminen. Hän ompeli kokeeksi Topeliusten vinoraitalippumallin, ja kirjoitti sitten Topeliukselle: ”Nimittäkää sitä sitten vaikka ’naisten juoneksi’, ’räätälinviisaudeksi’ tai miten Herra Professori vain haluaa, mutta minun on kuitenkin sanottava, että mieleeni nousi epäily, olisiko tuo kaunis lippu oikein käytännöllinen. Reunat tulevat viistoon, ommeltaessa sitä on vaikeaa päärmätä, ja langat vetävät vinoon.” Kirjeeseen Fredrika Runeberg liitti mukaan malliompeleensa.*

Siniristilippu liehuu saloissa 20 päivänä vuodessa. Nuo päivät kertovat kansallisesta historiastamme ja kulttuuristamme. Ne muistuttavat historian tapahtumista ja ihmisistä, liputtavat iloa ja surua, suomalaista kulttuuria ja kunniaa.

Pekka Haavisto pysähtyy teoksessaan kunkin liputuspäivän kohdalle, ja miettii mitä ne nykyihmiselle merkitsevät. Keitä muistamme, ketkä olemme jo unohtaneet? Millaista tarinaa haluamme Suomesta kertoa? Entä onko Suomen lippu huomaamattamme viety sellaisten asioiden symboliksi, jotka murtavat kansallista yhtenäisyyttämme?

*Lipunnosto* on myös nojatuolimatka, joka kulkee historiassa ja nykyajassa, omakohtaisessa ja yleisessä. Se vie lukijan niin Dag Hammarskjöldin koneen hylylle, Lucinda Hagmanin naisvoimaa uhkuvaan puhetilaisuuteen kuin Snellmanin Saima-lehden toimitukseen. Teos katsoo paitsi menneisyyteen, myös siihen, mille Suomi liputtaa seuraavat sata vuotta.

**Tekijä**

Pekka Haavisto on poliitikko, kansanedustaja ja Euroopan rauhaninstituutin puheenjohtaja. Hän on työskennellyt monissa kansainvälisissä asiantuntijatehtävissä, mm. EU:n erityisedustajana ja YK:n neuvonantajana. Haavisto on toiminut myös ministerinä sekä vihreiden ja Euroopan vihreän puolueen puheenjohtajana ja ulkoministerin erityisedustajana rauhanvälityksessä. Haavisto oli presidenttiehdokkaana vuonna 2012.

**Tekniset tiedot**

Kannen tekijä Tomi Kujansuu

Koko 135 x 210 mm

Noin 220 s., suojapap.

ISBN 978-952-288-065-9

Kl 92, Suomen historia ja yhteiskunta, 99 muistelmat

Ennakkohinta sid. 34,90 e

Huhtikuu 2017

***Katedraali kertoo näkemästään***

**TIMO NIITEMAA**

**Itämaan muisti**

**Turun tuomiokirkon tarinoita Ruotsin vallan ajalta**

Turun tuomiokirkko rakennettiin 1200-luvulla läntisen kirkon etuvartioksi, Ruotsin Itämaan uljaaksi katedraaliksi, ja sen ympärillä oleva miljöö kuuluu Suomen tunnetuimpiin kansallismaisemiin. Valtakunnan kohtalot, sodat, nälänhädät ja taudit, mutta myös talouden kukoistus ja eurooppalaisen kulttuurin virtaukset jättivät kirkkoon jälkensä. Lukuisat rakennuksen yksityiskohdat, säilyneet esineet, taideteokset ja muistomerkit kertovat vuosisataisista tapahtumista.

Tiedetoimittaja Timo Niitemaa kirjoittaa elävällä journalistisella tyylillä, samalla historiantutkimuksen tuloksiin nojaten. Tarinoiden kautta avautuu paitsi Turun, myös Suomen ja koko Euroopankin värikäs historia kuohuvina Ruotsin ajan vuosisatoina. Tarinoita tukee valokuvaaja Hanna Oksasen oivaltava kuvitus.

**Tekijä**

**Timo Niitemaa** on turkulainen tiedetoimittaja ja tietokirjailija. Hän on toiminut pitkään Turun yliopiston tiedottajana. Julkaisuissaan Niitemaa on käsitellyt muun muassa tieteen popularisointia ja yliopiston historiaa.

**Tekniset tiedot**

Kannen tekijä Hanna Oksanen

Valokuvakuvitus

Koko 185 x 210 mm

Noin 210 s.

ISBN 978-952-288-583-8

Kl 92.81 Turku, historia

Ennakkohinta sid. 36,90 suojapaperi

Arvioitu ilmestymisaika helmikuu 2017

***Pikakelaus historian vuosisatoihin***

**EMIL ANTON**

**Katolisempi kuin luulit**

**Aikamatkoja Suomen historiaan**

Suomen kirjoitettu historia alkaa Köyliönjärven pyhimystarinasta, jonka jälkeen maamme oli katolinen kokonaisten vuosisatojen ajan. Eikä katolinen vaikutus kadonnut reformaation jälkeenkään, vaan se on kulkenut Suomen ja suomalaisuuden rinnalla yllättävinkin tavoin vuosisadasta toiseen.

*Katolisempi kuin luulit* vie lukijansa aikamatkoille Suomen historian jokaiselle vuosisadalle 1100-luvulta aina 2000-luvulle saakka. Teos paljastaa, ettei kulttuurimme ole aivan niin umpiluterilainen kuin luulisi. Helposti lähestyttävän asiatiedon lisäksi kirja tarjoaa hauskoja menovinkkejä, jotka avaavat uusia näkökulmia kotimaanmatkailuun.

**Tekijä**

**Emil Anton** on väitöskirjaansa valmisteleva teologian ja filosofian maisteri, kirjailija, kääntäjä, opettaja ja opas. Hän asuu Vantaalla puolalaisen vaimonsa Beatan kanssa. Antonien lempiharrastuksiin kuuluvat muun muassa kielet, kulttuurit ja kotimaanmatkailu.

**Tekniset tiedot**

Kansi Sanna Pelliccioni

Koko 115 x 180 mm

Noin 160 s.

ISBN 978-952-288-620-0

Kl 90.2 Yleinen kulttuurihistoria, 92 Suomen historia

Ennakkohinta nid. liepeellinen 27,90

Arvioitu ilmestymisaika: helmikuu 2017

***Mukaansatempaava matkakertomus Walesista***

**LIISA SEPPÄNEN**

**Sadetta ja siunauksia**

**Pyhiinvaellus Walesissa**

Liisa Seppänen palaa kelttiläisille poluille, tällä kertaa keväiseen Walesiin. Reitti polveilee Cardiffista Holywelliin. Tuulen pieksämällä rannikolla ja hiljaisissa laaksoissa kuuluu yhä kaikuja pyhästä Davidista kumppaneineen. Hulvattomat legendat, pyhät paikat ja vieraanvaraiset walesilaiset valloittavat vaeltajan. Kansallisylpeys koskettaa, vaikka kymrin kieli jää hepreaksi.

Seppäsen kerronta on intensiivistä, hauskaa ja syvällistä yhtaikaa. Kohdatut ihmiset – keskiajan pyhimykset ja satunnaiset vastaantulijat – jättävät jäljen ja avaavat ”pienten tekojen teologiaa”. Kun ulkoinen matka etenee askel askeleelta, syvenee myös tietoisuus sisäisestä matkasta, elämän pyhiinvaelluksesta.

**Tekijä**

**Liisa Seppänen** on mikkeliläinen teologi ja tietokirjailija. Hän on perehtynyt kelttiläiseen kristillisyyteen ja järjestänyt myös pyhiinvaellusmatkoja Britanniaan. Hänen aikaisemmat teoksensa ovat *Kelttiläisillä poluilla* (2008) ja *Surun satuttamat* (2012).

**Tekniset tiedot**

Kannen tekijä Marjaana Virta

Koko 117 x 180 mm

Noin 192 s.

ISBN 978-952-288-648-4

Kl 40.8. Matkakuvaukset; 45.15 Wales

Ennakkohinta nid. liepeellinen 28,90

Arvioitu ilmestymisaika huhtikuu 2017

***Tarinoita Italiasta, rakkaudella***

**LIISA VÄISÄNEN**

**Kaikki Italiani**

**Matkalla maassa josta on moneksi**

Jokainen Italiassa asuva on aina ensin toscanalainen, roomalainen tai vaikka sisilialainen – ja vasta sitten italialainen. Liisa Väisänen vie lukijan kiehtoville retkille erilaisten maakuntien maahan, jossa jokaisella perinneherkulla on tarinansa ja jokaisella ministerillä suosikkipyhimyksensä.

Mitä tarkoittaa yrittäjän Italiassa kohtaama varjovero? Miksi tomaatti tuli pizzaan vasta 1600-luvulla? Italian kuin omat taskunsa tunteva Väisänen johdattaa lukijan suvereenisti aiheesta toiseen ja menneestä nykyiseen. Taidehistorioitsijan silmä arvostaa neroja Michelangelosta ja Da Vincistä Renzo Pianoon.

Kirja on lukuelämys Italiasta kiinnostuneille. Teoksessa ei kuljeta vain ruuhkaisimpia reittejä pitkin vaan pujahdetaan kiehtoville sivukujille ja syrjäisempiinkin kaupunkeihin. Teos antaa mainioita vinkkejä Italian-matkalle ja sen tarinoiden parissa viihtyy jokainen kulttuurinnälkäinen.

**Tekijä**

**Liisa Väisänen** on matkailun ammattilainen, taidefilosofi, kulttuurivaikuttaja ja suosittu luennoitsija. Väisänen toimi vuosia Italiassa matkanjärjestäjänä ja asui maassa 20 vuotta. Hän on julkaissut aiemmin mm. teokset *Mitä symbolit kertovat* (2015) sekä *Verkkaisuuden filosofiaa* (2013).

**Tekniset tiedot**

Kannen tekijä Tuija Kuusela

Koko 140 x 210 mm

Noin 200 s.

ISBN 978-952-288-610-1

Kl 46.2 (Italia)

Ennakkohinta sid. 32,90

Ilmestyy: Tammikuu 2017

***Ruotsalaistoimittajan ytimekäs elämäkerta***

**KRISTINA KAPPELIN**

**Franciscus – uuden ajan paavi**

Paavi Franciscuksen vierailu Lundiin lokakuussa tuo hänet myös protestanttisen Pohjolan puheenaiheeksi. Ruotsalaisen toimittajan Kristina Kappelinin teos piirtää kuvaa paavista, joka yhä uudelleen on halunnut astua alas vallan korokkeilta ja kulkea eri tietä kuin edeltäjänsä.

Kappelinin kirja kertoo, miten argentiinalaisesta kemististä Jose Mario Bergogliosta tuli ensimmäinen latinalaisamerikkalainen paavi ja miten valinta on vaikuttanut kirkossa ja koko maailmassa. Kirjassa kuljetaan paavin matkassa erilaisissa tapaamisissa, avataan kannanottoja, jotka ovat ravistelleet Vatikaanin kivettymiä. Naisen asema, suhtautumien yhteiskunnan syrjittyihin, seksuaalietiikka ja vuoropuhelu muiden uskontojen kanssa ovat nousseet kirkossa esille uudenlaisessa valossa.

**Tekijä**

Kristina Kappelin on ruotsalainen free lance -toimittaja, joka on asunut pitkään Italiassa ja tuntee myös Vatikaanin valtakuviot. Hän on aikaisemmin kirjoittanut kirjan mm. Italian entisestä pääministeristä Silvio Berlusconista.

**Tekniset tiedot**

Påven som kom ner på jorden

Koko 140 x 205 mm

Noin 250 s.

ISBN 978-952-288-657-6

Kl 99.1 Elämäkerrat, muistelmat

Ennakkohinta sid. 36,90

Arvioitu ilmestymisaika: maaliskuu 2016

**Psykologia, elämäntaito, hyvinvointi**

***Paraneeko syöpä syömällä?***

**REIJO LAATIKAINEN JA TIMO JOENSUU**

**Syö hyvin, voi paremmin**

**Ravinto syövän ehkäisyssä ja hoidon tukena**

Joka kolmas meistä sairastuu elämänsä aikana syöpään. Jopa kolmannes syöpätapauksista voitaisiin välttää terveellisellä ravinnolla ja riittävällä liikunnalla. Hyvillä valinnoilla ruokapöydässä on merkitystä syövän ehkäisyssä mutta myös syövän lääketieteellisen hoidon tukena.

Reijo Laatikainen ja Timo Joensuu kertovat, mitä tiedetään ravinnon ja syövän yhteydestä. Mikä lisää ja mikä vähentää riskiä sairastua? Alan asiantuntijoiden kirjoittama teos antaa vinkkejä myös ruoan valintaan ja valmistukseen. Oikein tulkittu, luotettava tutkimustieto on tärkeää tässä ristiriitaisten uutisten ja blogikirjoitusten maailmassa, jotta osaisimme tehdä hyviä valintoja omaksi ja läheistemme parhaaksi.

**Tekijät**

**Reijo Laatikainen** on terveydenhuollon maisteri ja laillistettu ravitsemusterapeutti, joka on perehtynyt syövän ja ravitsemuksen yhteyksiin sekä vatsavaivoihin. Hän sai tänä vuonna Ravitsemusteko 2016 palkinnon. Dosentti **Timo Joensuu** on syöpätutkija sekä Docrates-syöpäsairaalan perustaja ja ylilääkäri.

**Tekniset tiedot**

Kannen tekijä Anna Makkonen

Koko 180 x 215 mm

Noin 160 s.

ISBN 978-952-288-569-2

Kl 59.34 Ravinto-oppi. Ruokavaliot

Ennakkohinta sid. 34,90 e

Arvioitu ilmestymisaika: maaliskuu 2017

***Motivaatiota aktiivisempaan elämään***

**ANU KANGASNIEMI**

**Tavoitteesta tavaksi**

**Kohti terveyttä ja hyvinvointia**

Tiedämme kyllä, miten pitäisi syödä ja kuinka paljon liikkua, mutta yritykset paremman elämän puolesta päättyvät usein lyhyeen. Motivaatio pysyvään muutokseen on vaikea löytää.

Psykologi Anu Kangasniemi auttaa elintapamuutosta tavoittelevia saavuttamaan tavoitteensa. Pyrkimyksenä on elää elämää, jolla on merkitystä erityisesti itselle, ilman ulkoapäin tulevia odotuksia, sääntöjä tai normeja siitä, miten elämää pitäisi elää tai millaiselta näyttää. Tällöin löytyy myös motivaatio muutoksiin.

Arvoihin, hyväksyntään ja tietoisuustaitoihin pohjautuva lähestymistapa sopii useiden terveyspsykologisten ongelmien itsehoitoon. Kirjan harjoituksia ja esimerkkejä voi soveltaa elintapamuutosten ohella myös krooniseen kipuun, diabetekseen tai mielialaan liittyvissä ongelmatilanteissa.

**Tekijä**

**Anu Kangasniemi** on jyväskyläläinen psykologian tohtori, terveyspsykologian erikoispsykologi sekä sertifioitu liikunta- ja urheilupsykologi.

**Tekniset tiedot**

Kannen tekijä Maria Appelberg

Koko 145 x 210 mm

Noin 160 s.

ISBN 978-952-288-647-7

Kl 14.4 Persoonallisuuden psykologia

Ennakkohinta nid. 31,90 e

maaliskuu 2017

***Teos, joka saa sinut katsomaan itseäsi uusin silmin***

**KATRIINA JÄRVINEN**

**Saanko esitellä**

**Monenlaiset minämme**

Katriina Järvinen kirjoittaa teoksessaan meille kaikille niin läheisestä aiheesta – minästä. Harva selviää läpi elämänsä yhtenä ja samana. Olemme pikemminkin minuuksien joukko, muutumme ajassa ja tilassa.

Mitä meille tapahtuu sosiaalisilla näyttämöillä? Miksi minä oikeastaan on mitä suurimmassa määrin jaettu kysymys eikä vain itsestämme kiinni?

Kun jo entisen puolison yllättävä tapaaminen, luokkakokous tai käynti lapsuudenkodissa vievät meidät kasvokkain entisen itsemme kanssa, mitä tapahtuu, kun muutos on niin voimakas, että se jakaa koko elämän kahtia – raitistuminen, sukupuolen korjaaminen, uskoontulo tai uskosta luopuminen? Tulevaisuuden haaveet ja pelot – ovatko ne mahdollisia minuuksiamme? Voisiko ”ole vain oma itsesi” tarkoittaa juuri oman moninaisuuden hyväksymistä?

Katriina Järvisen teos on ajatuksia herättäviä tutkimusmatka minuuteen, sen muovautumiseen ja yhteiskuntaan ympärillämme. Omakohtaisia kokemuksia unohtamatta.

**Tekijä**

Katriina Järvinen on sosiaalipsykologi ja antropologi, psykoterapeutti ja kouluttaja. Hän kirjoittanut mm. teokset *Kaikella kunnioituksella – Irtiottoja vanhempien vallasta* (2014), *Luokkaretkellä hyvinvointiyhteiskunnassa* (2007, yhdessä Laura Kolben kanssa) ja *Vapaa nainen törmää todellisuuteen* (2010, yhdessä Tuulikki Pietilän kanssa).

**Tekniset tiedot**

Kansi Marjaana Virta

Koko 140 x 210 mm

Noin 180 s.

ISBN 978-952-288-591-3

Kl 14.4 persoonallisuuden psykologia

Ennakkohinta sid. 31,90 e

Tammikuu 2017

***Nöyryytys rikkoo mielen***

**JUHANI MATTILA**

**Nöyryytys**

**Arvokkuuden kokemuksen menettämisestä ja uudelleen löytämisestä**

Nöyryyttävät kokemukset ovat psykofyysisiä traumoja, jotka paranevat hitaasti. Nöyryytys tarkoittaa arvokkuuden kokemuksen riistämistä. Niiden tunnistaminen on välttämätöntä, kun halutaan parantaa työhyvinvointia tai kun pyritään auttamaan työuupumuksesta ja muista psyykkisistä oireista kärsivää ihmistä. Nöyryytykset vaikuttavat yksilöihin ja laajemmin myös kokonaisiin kansakuntiin.

Nöyryyttävänä voidaan kokea työtoverin tai puolison suusta kuultu tölväisy, penkin alle mennyt esiintyminen, työttömäksi joutuminen, taloudellinen ahdinko tai sosiaalisen aseman menettäminen. Nöyryytyksessä ihminen kokee joutuvansa keinottomana vääryyden kohteeksi tai alistetuksi.

Juhani Mattila selvittää, miten nöyryytykset vahingoittavat ihmisen mieltä ja miten uusien nöyryytysten pelko estää häntä elämästä omana itsenään ja toteuttamasta omia mahdollisuuksiaan. Pahanolon taustalla olevien ongelmien tiedostaminen auttaa vapautumaan ja löytämään uudelleen aidon itsensä ja kokemuksen omasta arvokkuudestaan.

**Tekijä**

**Juhani Mattila** on psykiatrian erikoislääkäri ja tietokirjailija. Hän on kiinnostunut ujoudesta, sosiaalisista peloista, masennuksesta ja työuupumuksesta, joista hän julkaissut useita teoksia ja artikkeleita. Edellinen teos *Herkkyys ja sosiaaliset pelot* (2014).

**Tekniset tiedot**

Kannen tekijä Katja Kuittinen

Koko 135 x 210 mm

Noin 224 s.

ISBN 978-952-288-643-9

Kl 14.8 Ihmissuhteiden psykologia

Ennakkohinta sid. 32,90 e

Arvioitu ilmestymisaika: maaliskuu 2017

***Aihe, joka ei jätä kylmäksi***

**JORMA MYLLÄRNIEMI**

**Miksi mies pelkää naista?**

**Ja mitä siitä seuraa**

Syöjätär, vaarallinen viettelijä, etäinen kuvajainen – nainen on miehelle usein pelottava kummajainen. Naisen pelko on tuttua niin myyteistä ja historian tapahtumista kuin jokapäiväisestä arjestamme. Mistä tuossa pelossa on kyse ja miten se vaikuttaa yksilön elämään ja yhteiskuntaamme?

Jorma Myllärniemi kuvaa naisen pelon syntyä yksilön psyykkisen kehityksen näkökulmasta. Suhtautumistapa naisiin kylvetään miehen mieleen jo varhaisissa äitikokemuksissa. Sinne yltävät myös naisen pelon juuret.

Pelon jäljet näkyvät miehen elämässä muun muassa parisuhteen solmimisen vaikeuksina tai naiseen kohdistettuna ylenkatseena, jopa väkivaltana. Jotkut eristäytyvät naisista kokonaan. Yhteiskunnassa naisen pelko ruokkii sortoa ja sukupuolten epätasa-arvoa, kun miehet yrittävät voittaa pelkoaan alistamalla ja rajoittamalla. Traagista on, että helposti jää näkemättä, että naiseen sijoitettu paha on usein lähtöisin miehen omasta mielestä.

**Tekijä**

**Jorma Myllärniemi** on helsinkiläinen psykoanalyytikko ja psykoterapeutti. Hän on aiemmin kirjoittanut suositut teokset *Narsismi – vamma ja voimavara* (2006), *Masennus – psyyken kipu* (2009) ja *Mieheksi ilman isää* (2010).

**Tekniset tiedot**

Kannen tekijä Satu Kontinen

Koko 135 x 210 mm

Noin 160 s.

ISBN 978-952-288-641-5

Kl 14.8 Ihmissuhteiden psykologia

Ennakkohinta sid. 28,90e

Arvioitu ilmestymisaika: helmikuu 2017

***Kiusaamiseen on aina puututtava tosissaan***

**SATU KASKI JA VESA NEVALAINEN**

**Jo riittää**

**Irti kiusaamisesta ja kiusaajista**

Kiusaamista on ollut aina ja sitä on aina liikaa – ryhmän ulkopuolelle jättämistä, vähättelyä, asiatonta arvostelua, mollaamista. Kaikki nämä ovat arkipäivää, nykyään myös netissä ja sosiaalisessa mediassa. Pahimmillaan kiusaaminen johtaa syrjäytymiseen, mielenterveysongelmiin ja jopa itsemurhaan.

Jokaiseen kiusaamistapaukseen tulee puuttua vakavasti ja tosissaan. Vain silloin työpaikoilla, kouluissa kuin muissakin yhteisöissä voidaan taata, että ne toimivat mahdollisimman hyvin ja kaikilla on turvallinen olo.

Satu Kaski ja Vesa Nevalainen avaavat teoksessaan kiusaamista ilmiönä, kiusaamisen psykodynamiikkaa ja kiusaamisen erilaisia muotoja. He kertovat, mitä kiusaaminen on, miten siihen pitäisi puuttua ja kuinka se saadaan loppumaan. Teos on hyödyllistä luettavaa kaikille omasta hyvinvoinnistaan kiinnostuneille. Jo riittää!

**Tekijät**

**Satu Kaski** on helsinkiläinen psykologian torhtori, työ- ja organisaatiopsykologi sekä psykoterapeutti. **Vesa Nevalainen** on helsinkiläinen psykologi, psykoterapeutti ja Helsingin kaupungin oppilashuollon päällikkö. He ovat aiemmin julkaisseet yhdessä teokset *Pessimisti ei pety* (2011), *Oy Ihminen Ab* (2013) ja *Ikävät ihmiset* (2015).

**Tekniset tiedot**

Kannen tekijä Tomi Kujansuu

Koko 135 x 210 mm

Noin 160 s.

ISBN 978-952-288-639-2

Kl 36.13 Työ. Työelämä / 38.5 Koululaitos

Ennakkohinta sid. 31,90 e

Arvioitu ilmestymisaika: tammikuu 2017

***Miten auttaa lasta, kun vanhemmat eroavat***

**HELI PRUUKI ja JARI SINKKONEN**

**Lapsi ja ero**

**Eväitä eteenpäin**

Vanhempiensa eron kokee Suomessa vuosittain noin 30 000 lasta. Ero on kaikille perheenjäsenille usein vaikea ja haavoittava tilanne. Kun omat tunteet myllertävät, vanhemmat eivät aina jaksa huomioida sitä, kuinka ero voi satuttaa lapsia.

Joskus huoltajuusriidat venyvät pitkiksi eikä yhteisymmärrystä lapsen parhaasta löydy monista yrityksistä huolimatta. Kärsijänä näissä tilanteissa on lapsi.

Heli Pruukin ja Jari Sinkkosen teos auttaa vanhempia ja lapsen muita läheisiä kohtaamaan lapsen tarpeet erotilanteessa ja tukemaan hänen sopeutumistaan eron tuomiin muutoksiin ikä- ja kehitystasonsa mukaisesti. Teos tarjoaa myös paljon hyödyllistä tietoa lapsen edun hahmottamiseksi uudessa tilanteessa, mm. asumisratkaisuista, huoltajuuskysymyksistä ja psyykkisesti turvallisesta arjesta.

**Tekijä**

Heli Pruuki on teologian tohtori, pariterapeutti ja perhepsykoterapeutti. Hän on kirjoittanut teoksia mm. ihmissuhteiden ja kasvatuksen aihepiireistä. Jari Sinkkonen on lääketieteen tohtori, lastenpsykiatrian erikoislääkäri ja lasten- ja nuorisopsykoterapeutti. Hän on työskennellyt pitkään lasten hyvinvointiin, psyykkisen kehitykseen ja kasvatukseen liittyvien kysymysten parissa ja kirjoittanut monia teoksia näistä aihepiireistä.

**Tekniset tiedot**

Kannen tekijä Maria Appelberg

Koko 135 x 210 mm

Noin 160 s.

ISBN 978-952-288-486-2

Kl 14.8 ihmissuhteiden psykologia, avio- ja avoero, lapset

Ennakkohinta sid. 32,90 e

Maaliskuu 2017

***Lukuiloa ja elämän pieniä suuria ihmeitä***

**TITTAMARI MARTTINEN**

**Perhosvaikutus**

**Pienten rakkauksien kirja**

Arjessa on hetkiä, jolloin kaikki tuntuu jatkuvan kuten ennenkin ja juuri silloin jokin kuitenkin muuttuu – näemme tutun asian toisin, oivallamme jotakin, kohtaamme uuden ihmisen.

*Perhosvaikutus* on kirja näistä arkea liikauttavista ihmetyksen ja oivalluksen hetkistä, jotka saavat meidät hymyilemään. Hetkistä, jolloin todellisuus liikahtaa ja maailma näyttäytyy uutena.

Tittamari Marttisen tarinalliset tekstit kutsuvat lukijan seikkailulle arkeen, joka tänäänkään ei ole entisensä.

**Tekijä**

Tittamari Marttisen monipuolinen kirjailijaura on jatkunut jo parinkymmenen vuoden ajan. Hän on myös kulttuurituottaja ja toiminut monissa kulttuurin ja kirjallisuuden luottamustehtävissä. Marttinen on lastenkulttuurin läänintaiteilija Lapissa.

**Tekniset tiedot**

Kansi Tuija Kuusela

Koko 135 x 210 mm

Noin 160 s.

ISBN 978-952-288-614-9

Kl 84 kertomakirjallisuus

Ennakkohinta sid. 31,90

Maaliskuu 2017

***Kehon kuuntelua, mielen rauhoittumista***

**HELI HARJUNPÄÄ**

**Hiljaisuuden tie**

**Kristillisiä joogaharjoituksia**

*Hiljaisuuden tie – Kristillisiä joogaharjoituksia* esittelee joogan, jossa keholliseen harjoitteluun liitetään hengellinen sisältö ja rukous. Harjoituksilla hoidetaan kehoa ja mieltä sekä avaudutaan Jumalan läsnäololle ja itsensä lempeälle kohtaamiselle.

Kirjassa on hengellisiä joogaharjoituksia, joissa liitytään hiljaisuuden viljelyyn ja ikiaikaiseen kristilliseen mystiikkaan. Harjoitukset sopivat sekä kotona itse tehtäviksi että ryhmäjoogahetkiin esimerkiksi retriiteissä tai seurakunnissa.

Tämä levollinen hengellinen jooga sopii kaikille – yhtä hyvin jo pitkään joogaa harjoittaneille kuin niillekin, jotka eivät ole paljon kehollisia harjoituksia tehneet.

Kirjan on kirjoittanut sairaalapappi ja joogaopettaja Heli Harjunpää, valokuvakuvitus on Johanna Harjunpään.

**Tekijä**

TM **Heli Harjunpää** on espoolainen sairaalapappi, joogaopettaja, työnohjaaja, kouluttaja ja tietokirjailija. Harjunpää ohjaa joogaryhmiä mm. retriiteissä ja erilaisissa koulutustilaisuuksissa.

**Tekniset tiedot**

Kannen tekijä Maria Appelberg

Kuvittaja: Johanna Harjunpään valokuvat ja Heli Harjunpään piirrokset

Koko 190 x 220 mm

Noin 140 s.

ISBN 978-952-288-612-5

Kl 59.33 Jooga, terveydenhoito

Ennakkohinta sid. 31,900

Arvioitu ilmestymisaika 03/2017

**Runo- ja lahjakirjat**

***Kirjaa muistiin isot ja pienet onnen hetket***

**SANNA HYTTI (toim.) – MARIANNE KIVIMÄKI (kuvitus)**

**Hyvien hetkien kirja**

**Muistoja ja merkintöjä**

*Hyvien hetkien kirja* kutsuu istahtamaan alas ja kirjoittamaan muistiin arjen pieniä onnen hetkiä ja oivalluksia. Ystävällinen sana iltapäiväruuhkassa, postikortti ulkomailta, kevätaurinko – isoja ja pieniä ilon hetkiä kannattaa vaalia. Mitä enemmän niitä kirjaa ylös, sitä enemmän niitä tuntuu löytyvän! Tämä kaunis kirja kannustaa tarttumaan noihin hyviin hetkiin ja katsomaan maailmaa valoisin katsein. Kirjassa muistot säilyvät myöhempääkin selailua varten.

Teoksessa on runsaasti tilaa omille merkinnöille. Sivuilta löytyy myös kotimaisten runoilijoiden ajatuksia, ja Marianne Kivimäen kuvitus ilahduttaa ja inspiroi.

**Tekijät**

**Sanna Hytti** on kustannustoimittaja, joka on koonnut useita antologioita. **Marianne Kivimäki** on graafikko, joka tunnetaan erityisesti postikorteistaan. Tekijöiltä on aiemmin ilmestynyt yhteinen teos *Sinun päiväsi* (2015).

**Tekniset tiedot**

Kannen tekijä Marianne Kivimäki

Koko 170 x 230 mm

Noin 80 s.

ISBN 978-952-288-616-3

Kl 80 kaunokirjalliset sekasisältöiset teokset

Ennakkohinta sid. 23,90 e

Helmikuu 2017

***Upea kotimainen runoteos sopii lahjaksi monenikäiselle***

**TUULA KOROLAINEN JA RIITTA TULUSTO (toim.)**

**Ikäisekseen hyvin säilynyt**

**Satavuotiaan Suomen runoja**

Kyntöpellolta konttoriin, kärrytieltä suihkukoneeseen, nuotion hehkusta sähköisen ruudun kajoon. Sadassa vuodessa suomalaiset ovat tehneet huikean aikamatkan, jonka vaiheita ovat seuranneet myös runoilijat. Heidän säkeissään elävät niin pula-ajan nuoripari ja uupunut sotilas kuin bailaava rokkari ja kiusattu nuori. He naurattavat arjen sattumuksilla ja kielen muoti-ilmiöillä.

Teos sisältää yhden runon jokaiselta itsenäisyyden ajan vuodelta. Mukana on niin **L. Onervan,** **Mika Waltarin** ja **Tommy Tabermanin** kaltaisia klassikoita kuin **Heli Laaksosen**, **Tuomari Nurmion** ja **Markus Leikolan** tapaisia nykylyyrikoita. Tähdet ja neonvalot loistavat, lehmänkellot kilkkavat ja kännykät piippaavat, kun vuodet jatkavat kulkuaan räntäsateista kesäöiden hämyyn.

*Ikäisekseen hyvin säilynyt* nostaa maljan Suomelle ja suomalaisille, ja se on mainio lahjaidea kaikille vuoden aikana juhliville – ikään katsomatta!

**Tekijät**

**Tuula Korolainen** ja **Riitta Tulusto** ovat kirjailijoita ja runouden ystäviä**.** Heiltä on ilmestynyt aiemmin useita runoantologioita, mm. suositut *Täyttä päätä* (2012) ja *Pää tallella* (2010).

**Tekniset tiedot**

Kannen tekijä Anna Makkonen

Kuvitus Anna Makkonen

Koko 180 x 200 mm

Noin 160 s.

ISBN 978-952-288- 615-6

Kl 82.2 (Suomenkieliset runot)

Ennakkohinta sid. 29,90 e

Helmikuu 2017

***Runoja kevään ja kesän sankareille***

**ANNA-MARI KASKINEN – MINNA L. IMMONEN (kuvitus)**

**Avarille poluille**

Kiireinen mieli tyyntyy vihreyden keskellä, ja metsässä kulkevalle tarjoutuu aina pieniä yllätyksiä, kun vain pitää silmänsä auki. Luonto virvoittaa ja kannattelee. Metsässä on aina tilaa hengittää.

Anna-Mari Kaskisen uudet runot johdattavat lukijan valoisille, kesäisille teille ja onnittelevat kevään ja kesän juhlijoita.

**Tekijät**

Anna-Mari Kaskinen on monipuolinen kirjailija ja runoilija. Minna L. Immonen on kuvittajana ikisuosikki.

**Tekniset tiedot**

Kannen tekijä Katja Kuittinen

Koko 210 x 210 mm

48 s.

ISBN 978-952-288-617-0

Kl 82 (runot)

Ennakkohinta sid. 24,90 e

Maaliskuu 2017

***Runoja elämän isoihin ja pieniin tähtihetkiin***

**ANNA-MARI KASKINEN**

**Parasta mitä tiedän**

**Tahtoisin toivoa sinulle -sarja**

*Kumarru matalalle,*

*kumarru varoen.*

*Nähdä voit keltaiset liekit*

*keskellä vehreyden.*

*Niitty jo puhkeaa tanssiin*

*vihreys verhonaan.*

*Kätketty lapsuuden kesäkuu*

*on päivänkakkaraan.*

Onnea elämän käännekohdassa, uskallusta uuteen, kiitosta jaetuista kokemuksista – on monta syytä onnitella ystävää, läheistä ja sukulaista. Anna-Mari Kaskisen runot iloitsevat niin elämän pienistä kuin suuristakin tähtihetkistä.

**Tekijä**

Anna-Mari Kaskinen on helsinkiläinen kirjailija, runoilija ja lauluntekijä, jolla on laaja kirjallinen tuotanto.

**Tekniset tiedot**

Kannen tekijä Tuija Kuusela

Valokuvakuvitus

Tahtoisin toivoa sinulle -sarja

Koko 200 x 230 mm

48 s.

ISBN 978-952-288-618-7

Kl 82.2 (Suomenkieliset runot)

Ennakkohinta sid. 22,90 e

Tammikuu 2017

***… tänään istuttaisin – kirsikkapuun***

**MAIJA PAAVILAINEN**

**Armollista menoa**

Luterilaisuus – tiukkaa puurtamista ja hymytöntä ikävänpitoa? Wittenbergiläisen kirsikkapuun alta helähtää vastalause. Maija P:n aforismit ravistelevat pölyt merkkivuoden sankarin yltä ja kutsuvat levollisempaan ja armollisempaan elämänmenoon.

Paavilainen on oleskellut paljon reformaation syntysijoilla Wittenbergissä, perehtynyt Lutherin ja hänen aikalaistensa opetuksiin sekä imenyt piirrosaforismeihinsa kotoisaa keskieurooppalaista tunnelmaa.

**Tekijä**

Maija Paavilainen on kirjoittanut ja kuvittanut lukuisia suosittuja aforismikokoelmia, muun muassa *Lumikukkia* ja *Onnenpotkuja*. Paavilaiselta on ilmestynyt myös proosateoksia, ja hänet on palkittu monipuolisesta tuotannostaan Kirkon tiedonvälityspalkinnolla.

**Tekniset tiedot**

Kannen tekijä Katja Kuittinen

Koko 000 x 000 mm

Noin 48 s.

ISBN 978-952-288-649-1

Kl 10.8 Mietelausekokoelmat

Ennakkohinta sid. 19,30

Arvioitu ilmestymisaika: helmikuu 2017

***Kun suru koskettaa***

**PIA PERKIÖ – MINNA L. IMMONEN (kuvitus)**

**Kaipauksella**

**Sanoja suruun**

*Aika murenee muistoiksi,*

*avartuu*

*lohdutuksen lähteelle vieväksi poluksi,*

*jonka varrella hyvät hetkemme kukkivat*

*lakastumattomina, tuoksuvina.*

*Aarteina sydämessäni.*

Välittäminen, myötätunto ja osanotto tukevat meitä surun kohdatessa. Pia Perkiön ja Minna L. Immosen teos myötäelää surun, menetyksen ja kaipauksen tuntoja.

Herkkävireinen teos kulkee mukana surussa, johdattaa muistoihin ja etsii polkua lohdutukseen.

**Tekijä**

Pia Perkiö on runoilija ja toimittaja, joka on julkaissut runo- ja proosateoksia aikuisille, nuorille ja lapsille. Minna L. Immosen kuvitukset ovat tuttuja myös suosituista korteista ja kalentereista. Perkiö ja Immonen ovat julkaisseet yhdessä useita teoksia, mm*. Kun kaikki on toisin* (2007), *Kun ilo läikkyy* (2009) ja *Keveässä keinussa* (2016).

**Tekniset tiedot**

Kansi Tiina Ripatti

Koko 175 x 210 mm

Noin 48 s.

ISBN 978-952-288-590-6

Kl 82.2 suomenkieliset runot

Ennakkohinta sid. 22,90 e

Tammikuu 2017

***Lahja, josta saaja luo omannäköisensä***

**Värikäs vuosi**

**Merkkipäiviä ja muuta muistettavaa**

Vuosi täynnä kukkaloistoa ja väritettävää! Tähän kirjaan merkitset kätevästi merkkipäivät ja muut vuoden mittaan muistettavat tapahtumat.

Kirjassa on kaunis nelivärikuvitus, joka on peräisin Royal Horticultural Societyn arkistosta. Mukana on runsaasti myös kukka- ja puutarha-aiheisia kuvia, jotka kirjan käyttäjä voi itse värittää. Jokaisesta teoksesta tulee siksi ainutkertainen ja juuri sellainen kuin kirjan käyttäjä haluaa siitä tehdä.

Teos on hyödyllinen ja omannäköinen matkakumppani, joka kulkee mukana vuodesta toiseen. Teoksessa on kaunis, kestävä sidosasu. Mukana myös suomenkieliset nimipäivät ja vuosittain samana päivänä toistuvat kansalliset juhlapäivät.

**Tekijä**

Valmiit nelivärikuvat Royal Horticultural Societyn arkistoista

**Tekniset tiedot**

Alkuteos RHS Colouring Diary

Useita kuvittajia

Koko 230 x 170 mm

Noin 128 s.

ISBN 978-952-288-586-9

Kl 05.3 vuosikirjat, kalenterit

Ennakkohinta sid. 18,90 e

Arvioitu ilmestymisaika 9/2016

***Herkullisia leivontaohjeita ja hyviä tekoja***

**REETTA MERILÄINEN JA JOHANNA PENTIKÄINEN (toim.)**

**Onnellinen pulla**

**Kirjallinen leivontakirja**

Tämä kirja hellii ruumista ja sielua: Siitä löytyy maukkaita leivontaohjeita niin suolaisiin kuin makeisiin leivonnaisiin. Naisten Pankin lukuisat aktiivit ja ystävät ovat lahjoittaneet kirjaan suosikkireseptinsä.

Reseptien lisäksi kirja tarjoaa makumuistoja ja koukuttavia tarinoita niin leivoksista kuin leipäjuuristakin. Niitä ovat lahjoittaneet kotimaiset eturivin kirjailijat: **Katja Kettu, Tommi Melender, Hannu Väisänen, Tuomas Kyrö, Kati Tervo, Riina Katajavuori, Rosa Liksom, Jukka Itkonen** ja **Matti Rönkä**. Kirjan hulvattoman herkullisesta kuvituksesta vastaa **Matti Pikkujämsä**.

Reseptien ja suussa sulavien leivonnaisten myötä lukija tekee hyvää: osa kirjan tuotosta ohjautuu Naisten Pankille, joka tukee kehitysmaiden naisten yrittäjyyttä.

**Tekijät**

**Reetta Meriläinen** on toimittaja, joka on työskennellyt mm. *Helsingin Sanomien* päätoimittajana ja Sanomien toimittajakoulun johtajana. **Johanna Pentikäinen** on filosofian tohtori ja yliopistonlehtori. He ovat aiemmin toimittaneet yhdessä teoksen *Lautasellinen iloa* (2013) ja ovat aktiivisesti mukana Naisten Pankin toiminnassa.

**Tekniset tiedot**

Kannen tekijä Matti Pikkujämsä

Kuvittaja Matti Pikkujämsä

Koko 200 x 200 mm

Noin 128 s.

ISBN 978-952-288-589-0

Kl 68.2 (ruoanvalmistus) / 80 (kaunokirjalliset sekasisältöiset)

Ennakkohinta sid. 34,90 e

Maaliskuu 2017

**Hengellinen elämä, teologia**

***Mikä ihmeen merkkivuosi?***

**JARI JOLKKONEN**

**Reformaation tarina**

Vuonna 2017 tulee kuluneeksi viisisataa vuotta siitä, kun eräs augustinolaismunkki naulasi 95 teesiä pienen Wittenbergin kylän kirkon oveen. Tuo munkki oli Martti Luther, ja hetkestä alkoi uusi aikakausi paitsi kirkon historiassa, myös monissa yhteiskunnallisissa kysymyksissä. Reformaation merkkivuotta vietetään kaikissa luterilaisissa kirkoissa ympäri maailmaa, mutta mistä kaikki alkoi ja mitä sitten tapahtui?

*Reformaation tarina* kertoo 56 kuvitetulla sivulla mistä uskonpuhdistuksessa oli kyse, miten reformaatio otettiin vastaan, miten luterilainen identiteetti syntyi ja mihin luterilaiset uskovat. Kirja syventää lukijan tietoisuutta luterilaisuuden ytimestä.

**Tekijä: Jari Jolkkonen** on Kuopion piispa ja arvostettu Luther-tutkija.

**Tekniset tiedot**

Kansi Iiris Kallunki

Valokuvakuvitus

Koko 140 x 180 mm

56 s.

ISBN 978-952-288-525-8

Kl 28.7 Protestanttiset kirkot ja yhteisöt, luterilaisuus

Ennakkohinta nid. 11,00

Arvioitu ilmestymisaika: tammikuu 2017

***Jännittävä matka Torinon käärinliinan historiaan***

**JUHA HILTUNEN**

**Valokuva Jeesuksesta**

**Torinon käärinliina tieteen, historian ja Uuden testamentin valossa**

Torinon käärinliina on yksi tunnetuimmista ja kiistellyimmistä pyhäinjäännöksistä: siinä näkyy ristiinnaulitun miehen hahmo. Perimätieto ja lukuisat tutkijat uskovat sen olleen Jeesuksen käärinliina ja vainajan kuvan painautuneen liinaan.

Monet tutkijat ovat pyrkineet osoittamaan aitousväitteet vääriksi ja käärinliinan keskiaikaiseksi väärennökseksi. Mikä on totuus tästä Torinon Pyhän Johannes Kastajan katedraalissa säilytettävästä liinasta? Mitä historia kertoo sen vaiheista? Mitkä ovat viimeisimmät tieteellisen tutkimuksen tulokset? – *Valokuva Jeesuksesta* on uusimman tiedon mukaisesti päivitetty laitos aikaisemmasta suositusta teoksesta vuodelta 2009.

**Tekijä**

**Juha Hiltunen** on dosentti Oulun yliopistossa. Hän on antropologi, kulttuurihistorioitsija,

tietokirjailija ja matkaopas. Nyt ilmestyvä kirja on päivitetty laitos Hiltusen vuonna 2009 ilmestyneestä *Valokuva Jeesuksesta?* -teoksesta.

**Tekniset tiedot**

Kannen tekijä Petri Kovács

Valokuvakuvitus

Koko 145 x 210 mm

Noin 350 s.

ISBN 978-952-288-576-0

Kl 23 pyhäinjäännökset, kristillinen etiikka ja dogmatiikka / 28.09 kristinuskon historia

Ennakkohinta nid. 34,90 pehmeäkantinen, liepeellinen

Arvioitu ilmestymisaika: 02/2017

***Olemmeko kadottamassa Raamatun?***

**PETRI LUOMANEN, NIKO HUTTUNEN & KALEVI VIRTANEN (toim.)**

**Sisäänkäyntejä Raamattuun**

**Tulkitsijan kirja**

*Sisäänkäyntejä Raamattuun* avaa ovia pyhiin teksteihin. Sen punainen lanka on näkemys kristinuskosta telttana, jossa kokonaisuuden muodostavat teltan neljä kulmaa: etiikka, kertomukset, rituaalit ja oppi. Erityisesti kolme ensimmäistä kannattelivat kristillistä liikettä sen alkuvaiheissa, ja niiden varassa liike kehittyi. Oppi tuli merkittäväksi vähän myöhemmin.

Raamattu sekä yhdistää ihmisiä että erottaa heitä toisistaan. *Sisäänkäyntejä Raamattuun* auttaa etsimään yhteisiä tulkinnan periaatteita. Teoksessa kysytään, miten kristityn ja kirkon identiteetti muodostuu. Vievätkö erilaiset tiet kuitenkin lopulta samaan suuntaan, saman teltan suojiin?

Kirjan ovat toimittaneet prof. **Petri Luomanen** ja dos. **Niko Huttunen** Helsingin yliopistosta sekä opetusneuvos **Kalevi Virtanen.** Kirjoittajina on toimittajien lisäksi **Raimo Hakola, Jaana Hallamaa, Sini Hulmi, Jutta Jokiranta, Kari Kuula, Outi Lehtipuu, Juha Pihkala, Hanne von Weissenberg** ja **Björn Vikström** – kaikki alansa parhaita asiantuntijoita.

Koko 135 x 210 mm

Noin 200 s.

ISBN 978-952-288-515-9

Kl 22

Ennakkohinta nid. 34,90

1/2017

***Tilaa tulkinnalle!***

**HEIDI GRANSTRÖM – HEIKKI HYVÄRINEN – EIJA KALLINEN - SUVI LAAKSONEN – PIRJO LEHTONEN-INKINEN – HELENA PAALANNE – SALLA POROPUDAS**

**kuunnelmat ANTTI SEVANTO – ANTTI VUORI**

**kuvitus LINDA LÖNNQVIST**

**Painiva Jumala – yhdeksän niskalenkkiä Raamatusta**

Miten Raamattu puhuu tämän ajan nuorelle? Paljonko Raamatun äärellä on tilaa tulkinnalle? Luther löysi Raamatun sivuilta armollisen Jumalan – mitä sinä löydät?

Painiva Jumala käsittelee yhdeksää nykyihmiselle keskeistä kysymystä raamatunkertomusten valossa. Käsittelyssä ovat niin itsenäistyminen, vieraanvaraisuus, leimoista vapautuminen kuin jumalasuhde.

Materiaali sisältää yhdeksän kuunnelmaa, niihin liittyviä toimintaideoita ja värityskuvia nuorisotyön käyttöön.

**Tekniset tiedot**

Kannen tekijä Iiris Kallunki

Koko 210 x 210 mm

Noin 120 s. + kuunnelmat CD:llä

ISBN 978-952-288-524-1

Kl 22 raamatunkertomukset

Ennakkohinta nid. 35,00

Tammikuu 2017

***Löytöretki virsien juurille***

**SAMULI KOIVURANTA & JENNI URPONEN (toim.)**

**Laulun matka virreksi**

**Kertomuksia Virsikirjan lisävihkosta**

Mikä on virsi? Millaisessa hetkessä virsiteksti ja -sävelmä syntyvät? Miten virsi on puhutellut laulajaansa? Millainen koneisto tarvitaan virsien syntymiseen?

*Laulun matka virreksi* vie tutkimusmatkalle kirkossa adventtina 2016 käyttöönotetun Virsikirjan lisävihkon pariin. Oppaina toimivat itse säveltäjät ja tekstintekijät sekä lisävihkohankkeeseen osallistuneet henkilöt.

Teos kertoo lisävihkosta ja sen virsistä. Tarinat innostavat lukijaa tutustumaan virsiin sekä lukien että laulaen. Kirja kuvaa tuoreeltaan lisävihkoprosessia ja kokoaa yhteen ainutkertaista ensikäden tietoa suoraan virrentekijöiltä. Lähde virren matkaan!

Teos on toteutettu yhteistyössä Hymnologian ja liturgiikan seuran kanssa.

**Tekijät**

Kirjaan on koottu tarinoita lähes 50 virrentekijältä ja virsiasiantuntijalta. Teoksen ovat toimittaneet lisävihkotyössä mukana olleet Keravan seurakunnan seurakuntapastori **Samuli Koivuranta** sekä Maskun seurakunnan kanttori **Jenni Urponen.**

**Tekniset tiedot**

Kansi Marjaana Virta

Koko 135 x 210 mm

Noin 200 s.

ISBN 978-952-288-619-4

Kl 24.31 Virsioppi, hymnologia

Ennakkohinta nid. 34,90

***Tarinoissa on voimaa!***

**MINNA TUOMINEN (toim.)**

**Kerron sinulle raamattutarinan**

Laupias samarialainen kurvaa harrikalla paikalle, kaikkeen kykenevä Martta yhdistää työn ja perheen, Hagar ja Ismael kohtaavat lastensuojeluenkelit.

Raamatun henkilöille ja kertomuksille ei ole mikään inhimillinen vierasta. Tämän tarinakirjan tarinoiden lähtökohta on raamatunkertomuksissa, mutta samalla ne kulkevat nykylukijan rinnalla. Raamattua nykykielelle kääntää muun muassa Pauliina Kuokka, Arto Köykkä, Maija Nyman, Lauri Thurén, Miia Moisio, Erkki Lampén ja Aino-Kaarina Mäkisalo.

Kerron sinulle tarinan -tarinakirjasarja jatkuu elämänmakuisella raamattutarinakokoelmalla nuorille ja aikuisille. Tarinat sopivat puheiden pohjaksi, niitä lukee omaksi ilokseen yksin ja yhdessä. Ne avaavat Raamattuun ikkunan, jonka maisema ei ole vieras ja vaikea.

**Tekijä**

TM Minna Tuominen työskentelee perhetyön asiantuntijana Kirkkohallituksessa. Raamatunkertomuksiin hän on aiemmin sukeltanut mm. teoksessa Saako olla oliiveja? (2008). Minnan lisäksi tarinoita ovat kirjoittaneet mm. Pauliina Kuokka, Arto Köykkä, Maija Nyman, Lauri Thurén, Miia Moisio, Erkki Lampén, Aino-Kaarina Mäkisalo, Kaisa Kariranta, Elina Koivisto.

**Tekniset tiedot**

Kannen tekijä Katri Kaunonen

Koko 172 x 245 mm

Noin 100 s.

ISBN 978-952-288-636-1

Kl 22 raamatunkertomukset

Ennakkohinta sid. 30,00

Maaliskuu 2017

**Kasvatus**

***Jokaista kiinnostaa olla ainutlaatuinen ja silti samanlainen***

**ANNE-MARI JÄÄSKINEN – SANNA PELLICCIONI (kuvitus)**

**Mitä sä rageet? – Lapsen ja nuoren tunnetaitojen tukeminen**

Tunnetaidot ovat elämäntaitoja, joita voidaan harjoitella ja oppia. Tunnetaitojen kehittymistä voidaan myös tukea, kunhan se tehdään pitkäjänteisesti, erilaisia lähestymistapoja käyttäen ja lasta kuunnellen.

*Mitä sä rageet? Lapsen ja nuoren tunnetaitojen tukeminen* on kasvattajan käsikirja, joka liittyy samannimiseen nuorten kirjaan. Kirja osoittaa käytännönläheisesti, miten lapsen ja nuoren lähellä olevat aikuiset voivat tukea tunnetaitojen kehittymistä varhaisesta iästä murrosikään. Kirjan teoriaosuudessa pureudutaan tunnetaitojen oppimiseen. Mitkä asiat vaikuttavat lapsen tunne-elämän kehittymiseen? Mitä tunnetaitojen tukeminen vaatii aikuiselta? Mikä merkitys vihalla on tunne-elämän kehityksessä?

Kirjassa kuvataan esimerkein kohtaamisia lapsen kanssa ja tilanteen herättämiä tunteita kasvattajassa. Teoriaosuuden lisäksi kirjaan on koottu runsaasti monipuolisia harjoituksia ja vinkkejä keskustelun tueksi.

Teemat: tunteet, tarpeet, tunnetaidot, itsetunto, viha, vuorovaikutus, lapsen voimaannuttaminen

**Tekijät**

**Anne-Mari Jääskinen** on tunne- ja vuorovaikutuskouluttaja sekä taideterapiaohjaaja. Hän on kehittänyt ammattilaisille tarkoitetun Lasten Tunnetaito-ohjaaja MM® -koulutuksen ja toimii siinä vastuukouluttajana.Tunne- ja taideterapiatyötä hän tekee niin lasten, nuorten kuin aikuistenkin parissa.

**Sanna Pelliccioni** on kuvittaja, graafinen suunnittelija ja lastenkirjailija. Pelliccionin monipuolisia ja värikkäitä kuvituksia on saatu ihastella kuvakirjojen lisäksi myös kangaskuoseissa ja paperitarvikkeissa.

**Tekniset tiedot**

Tekijä: Anne-Mari Jääskinen

Kannen tekijä: Sanna Pelliccioni

Kuvat: Sanna Pelliccioni

Sarja: Mitä sä rageet? -kokonaisuus

Koko 190 x 240 mm

Noin 120 s.

ISBN 978-952-288-631-6

Kl 38 kasvatus

Ennakkohinta sid. 38,00€

Arvioitu ilmestymisaika: huhtikuu 2017

***Kokonaisvaltaista pedagogiikkaa kerronnan keinoin***

**KAISA AITLAHTI – RAILI KERÄNEN-PANTSU – AULIKKI MÄKINEN – RIIKKA REINA**

**Lattiakuvat katsomuskasvatuksessa ja opetuksessa**

Lattiakuvat on pedagoginen menetelmä, jossa kertomusten, symbolien ja kokonaisvaltaisen työskentelyn kautta etsitään elämään merkitystä. Menetelmässä hyödynnetään kaikkia aisteja, liikettä, musiikkia, visuaalista ilmaisua ja kerrontaa. Kertomuksen edetessä lattialle muodostuu juuri tämän ryhmän prosessin kuva.

Neljäs lattiakuvakirja avaa menetelmän mahdollisuudet erityisesti päiväkodin katsomuskasvatuksessa ja alakoulun katsomusaineiden opetuksessa. Mukana on 18 käyttövalmista kertomusta, jotka keskittyvät elämäntaitoon ja etiikkaan sekä vuoden juhliin. Raamatunkertomusten lisäksi mukana on islamista ja buddhalaisuudesta ponnistavat kertomukset.

**Tekijät**

Raili Keränen-Pantsu, Kaisa Aitlahti ja Riikka Reina ovat kokeneita koulutuskeskus Agricolan kouluttajia ja pedagogeja. Männistön seurakunnan kirkkoherra Aulikki Mäkinen on tuonut Lattikauvat-menetelmän Saksasta Suomeen. Häneltä on aiemmin ilmestynyt kolme menetelmästä kertovaa kirjaa.

**Tekniset tiedot**

Kannen tekijä Tuija Kuusela

Koko 172 x 228 mm

Noin 100 s.

ISBN 978-952-288-650-7

Kl 20 uskontokasvatus

Ennakkohinta sid. 35,00

Tammikuu 2017

***Etiikkaa leikkien!***

**TUULA VINKO**

**Elämänleikki**

Elämänleikin lähtökohtana ovat perinteiset pihaleikit. Leikkiohjeista laajennetaan leikeistä nousevaan eettiseen pohdintaan. Elämäleikki paitsi pelastaa perinteiset piha- ja välituntileikit myös linkittää ne osaksi katsomusopetusta. Liikkuvan koulun asialla päästään pohtimaan elämän suuria ja pieniä kysymyksiä, toimimaan yhdessä ja kokemaan osallisuutta.

Leikkivä ihminen on luova. Hänellä on huumorintajua ja tunneälyä. Parhaimmillaan leikki synnyttää flow-tilan, jossa ihmisen valtaa tekemisen ilo. Elämänleikki on leikkikirja luokan yhteishengen löytämiseen, uskonnon ja elämänkatsomustiedon oppitunneille, vapaa-ajan kerho- ja leiritoimintaan.

**Tekijä**

Opettaja ja pappi Tuula Vinko työskentelee kouluyhteistyön asiantuntijana Kirkkohallituksessa. Koulun ja kirkon sillanrakentajana profiloitunut Tuula on koulunpihalla kasvanut kolmen pojan äiti. Hän omistaa kirjansa isälleen, joka koulunjohtajana mahdollisti turvalliset pihaleikit ja osallistui niihin joskus itsekin.

**Tekniset tiedot**

Kannen tekijä Satu Lusa

Koko 148 x 190 mm

Noin 60 s.

ISBN 978-952-288-635-4

Kl 79.84 leikkiohjeet

Ennakkohinta nid. 24,00

Tammikuu 2017

***Kokonaisvaltaista pedagogiikkaa kerronnan keinoin***

**KAISA AITLAHTI – RAILI KERÄNEN-PANTSU – AULIKKI MÄKINEN – RIIKKA REINA**

**Lattiakuvat katsomuskasvatuksessa ja opetuksessa**

Lattiakuvat on pedagoginen menetelmä, jossa kertomusten, symbolien ja kokonaisvaltaisen työskentelyn kautta etsitään elämään merkitystä. Menetelmässä hyödynnetään kaikkia aisteja, liikettä, musiikkia, visuaalista ilmaisua ja kerrontaa. Kertomuksen edetessä lattialle muodostuu juuri tämän ryhmän prosessin kuva.

Neljäs lattiakuvakirja avaa menetelmän mahdollisuudet erityisesti päiväkodin katsomuskasvatuksessa ja alakoulun katsomusaineiden opetuksessa. Mukana on 18 käyttövalmista kertomusta, jotka keskittyvät elämäntaitoon ja etiikkaan sekä vuoden juhliin. Raamatunkertomusten lisäksi mukana on islamista ja buddhalaisuudesta ponnistavat kertomukset.

**Tekijät**

Raili Keränen-Pantsu, Kaisa Aitlahti ja Riikka Reina ovat kokeneita koulutuskeskus Agricolan kouluttajia ja pedagogeja. Männistön seurakunnan kirkkoherra Aulikki Mäkinen on tuonut Lattikauvat-menetelmän Saksasta Suomeen. Häneltä on aiemmin ilmestynyt kolme menetelmästä kertovaa kirjaa.

**Tekniset tiedot**

Kannen tekijä Tuija Kuusela

Koko 172 x 228 mm

Noin 100 s.

ISBN 978-952-288-650-7

Kl 20 uskontokasvatus

Ennakkohinta sid. 35,00

Tammikuu 2017

***Uusia tuulia uskonnon opetukseen ja katsomuskasvatukseen!***

**PEKKA IIVONEN & VIRPI PAULANTO (toim.)**

**Uudistuva uskonnon opetus**

*Uudistuva uskonnon opetus* on tuore käsikirja uskonnon opetukseen ja katsomuskasvatukseen. Kirjan keskiössä on oppilas ja hänen taitonsa ja mahdollisuutensa. Kirjoittajat tarjoavat ajatuksia, miten tukea lasten ja nuorten oppimista ja kasvua ajattelijoina ja eettisesti toimivina yksilöinä. Kirjasta voi ammentaa uusia ideoita oman uskonnon opetukseen ja eettisen osaamisen ja ajattelun taitojen vahvistamiseen.

Kirja on tarkoitettu jokaiselle uskontoa esi- ja perusopetuksessa sekä lukiossa opettavalle, opettajaksi opiskelevalle ja uskontokasvatuksessa koulujen kasvatuskumppanina toimiville kasvattajille.

Kirjoittajat ovat oman alansa asiantuntijoita ja uskonnon opetuksen ja kasvatuksen ammattilaisia.

**Tekijät**

**Pekka Iivonen** on opetusneuvos Opetushallituksessa. Hän on toiminut opetustehtävissä koulussa ja kirkossa ja opettajankoulutuslaitoksessa pian 40 vuotta. Iivonen on myös kehittänyt uskonnonopetusta ja koulujen tietotekniikan käyttöä.

**Virpi Paulanto** on diakoni, sosionomi YAMK. Hän on toiminut kunnan, seurakunnan ja kolmannen sektorin kasvatustehtävissä 2000-luvun taitteesta alkaen. Paulanto on tehnyt monimuotoista kansainvälistä työtä Suomen Ekumeenisen Neuvoston (SEN) nuorisojaostossa ja Kansainvälisen ja ekumeenisen toiminnan koulutusohjelmassa (Ketko).

**Tekniset tiedot**

Kansi Iiris Kallunki

Koko 148 x 210 mm (A5)

Noin 250 s.

ISBN 978-952-288-632-3

Kl 38.2 uskonnon opetusoppi / 20 uskontokasvatus /

Ennakkohinta nid. 35 e

Arvioitu ilmestymisaika: 01/2017